# A képen szöveg, Betűtípus, kör, Grafika látható Automatikusan generált leírás VÁM, JÖVEDÉKI ÉS ADÓÜGYI SZOLGÁLTATÓK SZÖVETSÉGE

## 1134 BUDAPEST, LEHEL U. 11.

## Tel: +36 1 359 0662, Fax: +36 1 320 5344

[info@vjaszsz.hu;](mailto:info@vjaszsz.hu;)[www.vjaszsz.hu](http://www.vjaszsz.hu)

***FELNŐTTKÉPZÉSI SZERZŐDÉS***

mely létrejött egyrészről a **Vám, Jövedéki és Adóügyi Szolgáltatók Szövetsége** (Székhely: 1134 Budapest, Lehel u. 11, Adószám: 18046416-2-41, a felnőttképzők nyilvántartásában szereplő nyilvántartási száma**: B/2022/001199,** képviseli: Szepesi Sándor főtitkár), mint felnőttképző (továbbiakban: **felnőttképző**),

másrészről

|  |  |
| --- | --- |
| **Családi és utóneve:** |  |
| **Születési családi és utóneve:** |  |
| **Születési helye:** |  |
| **Születési ideje:** |  |
| **Anyja születési családi és utóneve:** |  |

mint továbbképzésben résztvevő (továbbiakban: **továbbképzésben résztvevő** ) között az alábbi feltételekkel:

1. **A szerződés tárgya:** felnőttképzési jogviszonyban **BEJELENTÉS** alapján folyó képzés

2. **A képzés megnevezése:** *vám és vámtarifa témakörben* kreditpontos vámszakmai továbbképzés *(e-learning)*

3. **Előzetesen megszerzett tudás beszámítása*:***nem releváns, jelen szerződés szerinti felnőttképzési tevékenységhez előzetes tudásmérés és egyéb felnőttképzési tevékenységhez kapcsolódó szolgáltatás nem kapcsolódik.

4. **A képzés időpontja (időtartama):** a felnőttképző által meghirdetett program szerinti ütemezésben

2025. szeptember 28. 08.00 - 2025. október 21. 23.59

5**. A képzés elvégzésével megszerezhető dokumentum megjelölése:**

A képzés teljesítését a felnőttképző a Nemzetgazdasági Minisztérium által üzemeltetett elektronikus nyilvántartásban igazolja,

illetve papír alapon kreditpont igazolást állít ki a továbbképzésben résztvevő számára.

6. **A képzés során nyújtott teljesítmény ellenőrzésének, értékelésének módja**:

Nem releváns, a továbbképzéshez vizsga nem kapcsolódik, de az egyes modulokhoz előírt időtartam megtekintést 100 %-ban teljesítenie kell a továbbképzésben résztvevőnek.

**A vizsgára bocsátás feltételei:** Nem releváns, a képzéshez jogszabályban meghatározottak szerint vizsga nem kapcsolódik.

7. **A megengedett hiányzás mértéke**: 0 %.

8. **A képzés költsége:** Teljes ár (nem tagnak) 34.000 Ft/fő+ÁFA

Kedvezményes ár (VJASZSZ tagnak) 25.000 Ft/fő+ÁFA

**A feltüntetett képzési díjon felül más jogcímen további díjat vagy költséget a felnőttképző nem állapít meg a továbbképzésben résztvevő terhére.**

**A képzési díj fizetésének módja:** számlán szereplő számlaszámra, határidőben történő banki átutalással

**A képzéshez ösztöndíj nem kapcsolódik.**

9. **A továbbképzésben részvevő jogai és kötelezettségei:**

* Továbbképzésben résztvevő vállalja, hogy a jelen szerződésben foglaltakat betartja,
* Elfogadja a képzés ütemtervét,
* Tudomásul veszi, hogy a hiányzás nem megengedett, a továbbképzés teljes időtartamát teljesítenie kell, kreditpont igazolás csak ebben az esetben állítható ki részére.
* A képzés ideje alatt az adataiban bekövetkező változásokat legkésőbb az adatváltozás keletkezését követő harmadik munkanapig a felnőttképzőnek írásban bejelenti.

10. **A felnőttképző jogai és kötelezettségei**

* A felnőttképző vállalja, hogy a jelen szerződés tárgyát képező továbbképzéshez a tárgyi és személyi feltételeket biztosítja, a képzést jó színvonalon lefolytatja.
* Folyamatosan felügyeli a továbbképzésben résztvevő képzéssel kapcsolatos teljesítését
* A továbbképzésben résztvevőkről nyilvántartást vezet, a képzés dokumentumait a vonatkozó felnőttképzési törvényben foglalt ideig tárolja
* A továbbképzéssel kapcsolatos tájékoztatási, bejelentési és adatszolgáltatási kötelezettségeit teljesíti

11. **A továbbképzésben résztvevő szerződésszegésének következményei**: Amennyiben a továbbképzésben résztvevő nem teljesíti valamennyi szerződéses kötelezettségét, a felnőttképző kizárhatja a továbbképzésben résztvevőt a képzésből.

12. **A felnőttképző szerződésszegésének következményei**: Amennyiben bizonyítható módon a felnőttképző mulasztása következtében a képzést nem kezdi el vagy a megkezdett képzést nem fejezi be, továbbá nem teljesíti valamennyi szerződéses kötelezettségét, a felnőttképzőt a képzési díj azon kifizetett részére, amelyre képzési szolgáltatást már nem nyújtott, visszafizetési kötelezettség terheli.

13. Adatkezelés:

* A továbbképzésben résztvevő tudomásul veszi, hogy a képzésben való részvételhez az adatkezelés kötelező.
* A jelen szerződésben meghatározott adatait, továbbá a felnőttképzésről szóló 2013. évi LXXVII. törvény 21. § (1) bekezdésében meghatározott egyéb adatait a felnőttképző az információs önrendelkezési jogról és az információszabadságról szóló 2011. évi CXII. törvény előírásai, valamint az Európai Parlament és a Tanács 2016. április 27-i (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet - GDPR) szerint kezelheti.
* A fenti adatok statisztikai célra felhasználhatók és statisztikai célú felhasználásra személyazonosításra alkalmatlan módon átadhatók, továbbá a Központi Statisztikai Hivatal részére statisztikai célra egyedi azonosításra alkalmas módon térítésmentesen átadhatók és felhasználhatók.
* Az adatokat államháztartási vagy európai uniós források igénybevételének és felhasználásának ellenőrzése céljából az e támogatásokat ellenőrző szervek számára továbbítani kell. Ezen túlmenően a felnőttképző a továbbképzésben résztvevő személyes adataihoz kizárólag a képzés megvalósításának ellenőrzésére feljogosított szervek számára nyújt hozzáférést.
* A felnőttképző a továbbképzésen résztvevő adatait a felnőttképzési szerződés megkötésétől számított nyolcadik év utolsó napjáig kezelni.
* A továbbképzésen résztvevő jelen szerződés aláírásával kijelenti, hogy a felnőttképző megfelelő tájékoztatást nyújtott a személyes adatai kezelésének céljáról, módjáról, tárolásáról, megőrzéséről, valamint a személyes adataival kapcsolatos jogairól.

14. Jelen szerződésből származó esetleges jogviták elkerülésére a felnőttképző és a továbbképzésben résztvevő megegyeznek abban, hogy a felmerülő vitás kérdéseket elsődlegesen egymás között – békés úton – rendezik. Amennyiben ez nem vezet eredményre, úgy az illetékes bírósághoz fordulnak.

15. Jelen szerződésben nem szabályozott kérdésekben az Fktv. és végrehajtási rendeleteiben, valamint a Polgári Törvénykönyvben foglalt rendelkezések irányadóak.

Budapest, 2025. szeptember ……

………………………………………………………. ………….…………………………………………

Továbbképzésben résztvevő Felnőttképző képviseletében